เรื่องร้องเรียน: แจ้งเรื่องที่มีบ้านริมถนนบริเวณเชิงสะพานพัฒนาการที่จะข้ามคลองประเวศไปถนนอ่อนนุช ใช้ทางเท้าเป็นทางเข้าออกส่วนตัว ทั้งรถยนต์และรถตู้ แจ้งไปตั้งแต่เมื่อวันที่ 11 มิ.ย. 66  จนวันนี้ยังไม่เห็นมีการแก้ไขอะไรเลย  บ้านนั้นก็ยังครอบครองทางเท้าใช้เป็นทางเข้า/ออกส่วนตัวอยู่ตลอด  ราดยางมะตอยทำทางลาดเพื่อนำรถขึ้นลงบนทางเท้าก็ยังอยู่เหมือนเดิม   ไม่เข้าใจว่าเขามีอภิสิทธิ์อะไร  ทำไมไม่มีการดำเนินการให้ถูกต้องตามกฎหมายคะ
การดำเนินการของเจ้าหน้าที่: ขอบคุณที่ท่านช่วยสอดส่องดูแลและแจ้งปัญหาให้สำนักงานเขตประเวศทราบ เรื่องปัญหานี้ได้มอบหมายให้ฝ่ายเทศกิจ สั่งการงานตรวจและบังคับการ ดำเนินการจัดเจ้าหน้าที่เทศกิจชุดสายตรวจ 251 ออกตรวจสอบเหตุร้องเรียนกรณีดังกล่าว โดยดำเนินการตามอำนาจหน้าที่มาตรา 44 และมาตรา 46 แห่ง พ.ร.บ.รักษาความสะอาดฯ พ.ศ. 2535 ซึ่งจากการตรวจสอบพบว่าบ้านด้านในประมาณ 7 หลังคาเรือน และมีผู้พักอาศัยให้การว่า แต่ก่อนมีทางเข้าออกปกติแต่ปัจจุบันมีปัญหาพิพาทระหว่างเจ้าของที่ดินส่วนบุคคลได้ล้อมรั้งปิดกั้นทางเข้าออกเดิม จึงได้มาใช้ทางเข้าออกนี้ และกำลังเดินเรื่องขออนุญาตตัดคันหินทางเท้า ลดระดับคันหินทางเท้า และทำทางเชื่อมในที่สาธารณะ เพื่อเปิดทางเท้าเข้าออกกับฝ่ายโยธา  และขณะตรวจสอบไม่พบรถวิ่งบนทางเท้า แต่อย่างใดก็ดีได้เชิญพบเพื่อหารือที่สำนักงานเขตประเวศ เพื่อแก้ไขปัญหาดังกล่าว
ความเห็นของผู้แจ้ง: ไม่เห็นการแก้ไข  วันนี้ก็ยังพบปัญหาเดิม คนนำรถและมอเตอร์ไซค์ขึ้นมาวิ่งบนทาวเท้า  ที่เขาราดยาวมะตอยเป็นที่ขึ้นลงรกจากทางเท้าไปบนถนนก็ยังอยู่ดีเหมือนเดิม ไม่เห็นมีการแก้ไขอะไรเลย
พื้นที่: แขวงประเวศ เขตประเวศ กรุงเทพมหานคร